הית' סלייטר

הית' וואלאס מילר (באנגלית: Heath Wallace Miller; נולד ב-15 ביולי 1983) הידוע יותר בשם הבמה שלו, הית' הוא מתאבק אמריקאי, המופיע בארגון ההיאבקות Impact Wrestling. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה הית' סלייטר. לאחר שערך את הבכורה שלו בשנת 2004, מילר החל להתאמן בארגון ההיאבקות ה-WWE בשנת 2006 והופיע בארגוני הפיתוח השונות שלו: Deep South Wrestling‏ (DSW) ו-Florida Championship Wrestling‏ (FCW), לפני שהופיע בעונה הראשונה של התוכנית NXT בשנת 2010. את הבכורה ברוסטר הראשי ערך באותה השנה כחלק מקבוצת הנקסוס, כשבמהלך תקופה זו הוא היה שלוש פעמים אלוף הזוגות של ה-WWE ביחד עם ג'סטין גבריאל. בשנת 2016, סלייטר היה מעורב בעלילה עם ריינו, שיחדיו הם היו אלופי הזוגות הראשונים של סמאקדאון. הוא המתאבק הראשון שהחזיק גם באליפות הזוגות של Raw וגם באליפות הזוגות של סמאקדאון. בנוסף לארבע זכיות באליפויות הזוגות השונות, הוא פעם אחת אלוף 24/7 של ה-WWE. מילר החל להתאמן בבית הספר להיאבקות World Wrestling Alliance‏ (WWA4) והחל להתאבק במופעי הארגון בנוסף למספר ארגוני היאבקות שהתבססו בג'ורג'יה. בדצמבר 2006, מילר חתם על חוזה פיתוח ב-WWE ומיד נשלח לארגון הפיתוח שלו, Deep South Wrestling‏ (DSW). כשארגון ה-WWE סיים את מערכת היחסים שלו עם DSW בעונת האביב של שנת 2007, מילר היה אחד מעשרים ומעלה ומתאבקים שנשלחו להתאמן בארגון פיתוח אחר מטעם ה-WWE בשם Florida Championship Wrestling‏ (FCW). ביוני 2007, מילר הופיע תחת שם הבמה הית' וואלאס מילר כמנג'ר של מתאבק הפיתוח, שון מקגארת'. לעומת זאת, הוא השתמש לאחר מכן בשמו האמיתי כשם הבמה שלו, כשבאותו זמן ששימש כמנג'ר של מקגארת', הוא פתח בקריירת יחידים. בינואר 2008, מילר החל להגן על האליפות הדרומית במשקל כבד של FCW בשמו של האלוף הפצוע, טד דיביאסי ג'וניור. דיבאסי ויתר על התואר ומילר הוכתר באופן רשמי לאלוף. מילר ושותפו, סטיב לווינגטון, הפסידו לג'ון מוריסון והמיז בקרב על אליפות הזוגות של ה-WWE ב-15 בפברואר 2008 במהלך מופע של FCW. באותו החודש, השניים הגיעו עד לשלב הגמר של טורניר אשר קבע את אלופי הזוגות הראשונים של FCW. עם זאת, ב-23 בפברואר, מילר ולווינגטון הפסידו לפוארטו ריקן נייטמרס (אדי קולון ואריק פרז) בגמר. ב-11 בספטמבר, מילר החל להצטוות יחדיו עם ג'ו הניג, כאשר השניים זכו באליפות הזוגות של FCW. כאלוף, הוא שינה את שם הבמה שלו לסבסטיאן סלייטר. ב-30 באוקטובר, סלייטר והניג הפסידו את חגורות האליפות לניו הארט פאונדיישן (הארי סמית' ו-TJ וילסון). במסגרת הקלטות התוכנית מספר 50 של FCW, ב-13 באוגוסט 2009, מילר ניצח את טיילר רקס והפך לאלוף במשקל כבד של FCW. סלייטר הפסיד את תואר זה לג'סטין גבריאל בקרב 2 מתוך 3 הכרעות בהקלטות התוכנית ב-24 בספטמבר. ב-16 בפברואר 2010, מילר, שעתה הופיע תחת שם הבמה הית' סלייטר, היה אחד משמונת מתאבקי FCW אשר לקחו חלק בעונה הראשונה של התוכנית NXT, כשכריסטיאן היה המנטור שלו. בפרק הבכורה של התוכנית, סלייטר הציג את דמותו כחביב הקהל וביחד עם כריסטיאן הם ניצחו את קרליטו ומייקל טארבר. שבועיים לאחר מכן, סלייטר ניצח בקרב יחידים את קרליטו, והפך לטירון הראשון של NXT אשר ניצח מתאבק מנוסה מה-WWE. ב-30 במרץ בפרק של התוכנית NXT, הוא הגיע למקום הרביעי במשאל הראשון של המתאבקים המנוסים. ב-6 באפריל בתוכנית, סלייטר ניצח בתחרות סחיבת חבית בירה את כל שאר הטירונים. זכייה זו הובילה אותו להשתתף בקרב המרכזי באותו הערב, כשהפסיד בו לקיין. ב-20 באפריל בפרק של התוכנית NXT, סלייטר רשם ניצחון מפתיע על כריס ג'ריקו במסגרת הקרב המרכזי של התוכנית. לעומת זאת, הוא הגיע למקום הרביעי פעם נוספת במשאל השני של המתאבקים המנוסים. לבסוף, הוא הודח מהתחרות ב-25 במאי, כשהגיע למקום האחרון במשאל. מילר נשוי לסטפני ג'ין מאז שנת 2011. לשניים יש שתי ילדות. הישגים בארגון ההיאבקות Florida Championship Wrestling - FCW אליפות במשקל כבד של FCW (פעם אחת) האליפות הדרומית במשקל כבד של FCW (פעם אחת) אליפות הזוגות של FCW (פעם אחת) - עם ג'ו הניג הישגים בארגון ההיאבקות Georgia Championship Wrestling - GCW אליפות קולומבוס של GCW (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-66 מתוך 500 המתאבקים הטובים ביותר לשנת 2011 פיוד השנה (2010) - עם הנקסוס נגד ה-WWE‏ המתאבק השנוא של השנה (2010) - כחלק מהנקסוס הישגים בארגון ההיאבקות World Wrestling Entertainment - WWE אליפות 24/7 של ה-WWE (פעם אחת) אליפות הזוגות של ה-WWE‏ (3 פעמים) - עם ג'סטין גבריאל אליפות הזוגות של סמאקדאון (פעם אחת, האלופים הראשונים) - עם ריינו טורניר אליפות הזוגות של סמאקדאון (2016) - עם ריינו פרסי הסלאמי (פעם אחת) הרגע המדהים של השנה (2010) - הבכורה של הנקסוס מדיה וקבצים בנושא הית' סלייטר בוויקישיתוף הית' סלייטר, ברשת החברתית פייסבוק הית' סלייטר, ברשת החברתית אקס (טוויטר) הית' סלייטר, באתר WWE.com להיאבקות מקצועית הית' סלייטר, באתר Online World of Wrestling הית' סלייטר מברך את הולדתו בתו